KTAM ออกกองทุนใหม่ ขายถึง 28 พ.ย.นี้
KTAM ออกกองทุนตราสารหนี้ตปท. อายุ 6 เดือน ชูผลตอบแทน 1.3% ต่อปี ขายถึง 28 พ.ย.60
23 พ.ย. 2560

นางชวินดา หาญรัตนกูล กรรมการผู้จัดการ บลจ.กรุงไทย (KTAM) เปิดเผยว่า บริษัทอยู่ระหว่างการเปิดจำหน่ายกองทุนเปิดกรุงไทยตราสารหนี้ เอฟไอเอฟ 178 (KTFF 178) เสนอขายตั้งแต่วันนี้ถึงวันที่ 28 พ.ย.60 อายุโครงการ 6 เดือน
โดยกองทุนดังกล่าวเน้นลงทุนตราสารหนี้ต่างประเทศ ประเภทเงินฝากประจำ Bank of  China  , Agricultural Bank of China , Abu Dhabi Commercial Bank PJSC บัตรเงินฝาก China Cinstruction Bank  , Bank of Communications , Industrial and Commercial Bank of China Ltd. ในสัดส่วนสถาบันการเงินละ 19%  ของมูลค่าทรัพย์สินสุทธิของกองทุน ยกเว้น  Abu Dhabi Commercial Bank PJSC   ลงทุนในสัดส่วน 5% โดยผู้ลงทุนจะได้รับผลตอบแทนประมาณ 1.30% ต่อปี
สำหรับอัตราผลตอบแทนของตราสารหนี้ระยะสั้นอายุคงเหลือน้อยกว่า 1 ปี มีการปรับตัวเพิ่มขึ้นตามแรงขายของนักลงทุนในประเทศเพื่อลดความเสี่ยงจากการปรับขึ้นอัตราดอกเบี้ยนโยบายของสหรัฐอเมริกา
ขณะที่ตราสารระยะกลางถึงยาวอัตราผลตอบแทนปรับตัวผันผวนในช่วงแคบ โดยตลาดไม่ตอบรับการประมูลพันธบัตรรัฐบาลอายุคงเหลือ 5 ปี (LB22DA) ทำให้อัตราผลตอบแทนของพันธบัตรอายุ 5 ปี ปรับตัวเพิ่มขึ้นมากกว่าช่วงอายุอื่น ในช่วงสัปดาห์ที่ผ่านมานักลงทุนชาติมียอดซื้อสุทธิจำนวน 25,448 ล้านบาท